**Πυρασφάλεια-Μέτρα Πυρασφάλειας στο χώρο εργασίας**

Η πρόληψη της πυρκαγιάς είναι σημαντική σε ένα κτίριο. Οι ακόλουθες οδηγίες πρέπει να τηρούνται πιστά από όλους τους εργαζόμενους σε όλους τους χώρους.

|  |  |
| --- | --- |
|  | * Συνεχής καθαρισμός των χώρων εργασίας |
|  | * Απομάκρυνση - απομόνωση εύφλεκτων ή αυταναφλέξιμων υλών |
|  | * Αποφυγή χρησιμοποίησης γυμνών φώτων. Σε περίπτωση που μια δυσλειτουργία γίνει αντιληπτή, καλέστε με γράμμα τον υπεύθυνο της τεχνικής υπηρεσίας. |
|  | * Αποφυγή ανάμιξης χημικών προϊόντων χωρίς γνώση των συνεπειών. |
|  | * Καλός και συνεχής αερισμός. |
|  | * Αποχή από το κάπνισμα σε επικίνδυνους χώρους. Συνεννοηθείτε με τον υπεύθυνο τεχνικό ασφαλείας για την ανάρτηση αντίστοιχης πινακίδας απαγόρευσης του καπνίσματος σε χώρο που πιστεύετε πως χρήζει προσοχής, εάν δεν υπάρχει ήδη. |
|  | * Καθαρισμός αποθηκών, διαδρόμων, ταρατσών και υπογείων από τα άχρηστα και εύφλεκτα υλικά. |
|  | * Διατήρηση καθαρών και εύκολα προσπελάσιμων των αποθηκών, εργαστηρίων κλπ. ώστε να είναι εύκολη η επέμβαση σε περίπτωση πυρκαγιάς. |
|  | * Διακοπή του ηλεκτρικού ρεύματος στις μη εργάσιμες ώρες, πλην των φώτων ασφαλείας. Στο τέλος της δουλειάς σβήνουμε ΟΛΑ τα φώτα και για εξοικονόμηση ενέργειας! |
|  | * Συντήρηση των ηλεκτρικών εγκαταστάσεων ώστε να αποφεύγονται βραχυκυκλώματα. Συνεννοηθείτε με τον υπεύθυνο της τεχνικής υπηρεσίας. |
|  | * Προστασία της ίδιας της ηλεκτρικής εγκατάστασης και των καλωδίων με κατάλληλη επικάλυψη. Συνεννοηθείτε με τον υπεύθυνο της τεχνικής υπηρεσίας. |
|  | * Ανάρτηση πινακίδων σε εμφανή σημεία, στις οποίες να αναγράφονται οδηγίες προλήψεως πυρκαγιών και οι τρόποι συμπεριφοράς του προσωπικού σε περίπτωση πυρκαγιάς. |

**ΚΑΤΗΓΟΡΙΕΣ ΠΥΡΚΑΓΙΩΝ**

Ανάλογα με το καιόμενο καύσιμο οι πυρκαγιές χωρίζονται σε 4 βασικές κατηγορίες, A B C D και E. Οι κατηγορίες πυρκαγιών, η αντίστοιχη σήμανση και τα μέσα πυρόσβεσης, που μπορούν να χρησιμοποιηθούν για την κατάσβεση της κάθε κατηγορίας περιγράφονται στους δύο πίνακες που ακολουθούν.

|  |  |
| --- | --- |
|  | **Κατηγορία Α** Προέρχονται από την καύση στερεών υλικών, οργανικής συνήθως συνθέσεως, στις οποίες η ανάφλεξη λαμβάνει χώρα κανονικά με σχηματισμό "τεφροανθράκων" (ξύλο, χαρτί, άχυρο, υφάσματα, διάφορα πλαστικά κ.λπ.) |
|  | **Κατηγορία Β** Προέρχονται από υγρά καύσιμα ή υγροποιημένα αέρια (π.χ. αιθέρας, οινόπνευμα, βενζίνη, λάδια, λίπη κ.α) |
|  | **Κατηγορία C** Προέρχονται από αέρια καύσιμα (μεθάνιο, προπάνιο, βουτάνιο, ασετυλίνη, υδρογόνο κ.λπ.) |
|  | **Κατηγορία D** Προέρχονται από την καύση μετάλλων νάτριο, κάλλιο, μαγνήσιο, τιτάνιο κ.λπ |
|  | **Κατηγορία E** Προέρχονται από από καύσιμα των προηγουμένων κατηγοριών (A,B,C,D) πάνω ή κοντά σε ηλεκτρικές συσκευές ή εγκαταστάσεις, που βρίσκονται υπό τάση |

**ΤΡΟΠΟΙ ΚΑΤΑΠΟΛΕΜΗΣΗΣ ΠΥΡΚΑΓΙΑΣ**

Τα κυριότερα κατασβεστικά υλικά ομαδοποιούνται σε 5 κατηγορίες:  
α) Το νερό  
β) Οι χημικές ή ξηρές σκόνες κατάσβεσης  
γ) Οι αφροί κατάσβεσης  
δ) Τα ειδικά αλογονούχα υγρά και αέρια (Halon)  
Ιδιαίτερη προσοχή απαιτείται κατά την χρήση των φορητών πυροσβεστήρων, δεδομένης της μικρής σχετικά ακτίνας δράσης τους (3-10 μέτρα) και του πολύ μικρού χρόνου δράσης τους (10 - 60 sec). Πρέπει επομένως το προσωπικό που θα τους χρησιμοποιήσει να είναι κατάλληλα εκπαιδευμένο, ούτως ώστε να μπορέσει να τους χρησιμοποιήσει αποτελεσματικά, στα πρώτα στάδια της κατάσβεσης της φωτιάς.  
Στον παρακάτω πίνακα δίδονται στοιχεία και η καταλληλόλητα των διαφόρων φορητών και τροχήλατων πυροσβεστήρων, ανάλογα με την κατηγορία της πυρκαγιάς που έχουμε να αντιμετωπίσουμε.

|  |  |  |  |  |  |
| --- | --- | --- | --- | --- | --- |
|  | **CO2** | **Κόνεως** | **Αφρού** | **Νερού** | **Αλογονικοί** |
| **Πυρκαϊά Α** | Μικροφωτιές | Μικροφωτιές | Καταπνίγουν και υγραίνουν | Υγραίνουν και αποκλείουν αυτανάφλεξη | Μικροφωτιές |
| **Πυρκαϊά Β,C** | CO2 διώχνει Ο2 | Πνίγει τη φωτιά | Επιπλέει, πνίγει τη φωτιά | Εξαπλώνει τη φωτιά (!) | Αποπνίγει |
| **Πυρκαϊά Ε** | CO2 μη αγώγιμο | Μη αγώγιμη | Αφρός αγώγιμος | Αφρός αγώγιμος | Υγρό/αέριο μη αγώγιμο |
| **Βεληνεκές (m)** | 1,5 - 3 | 3 - 7,5 | 7,5 - 10,5 | 9 - 15 | 9 - 10,5 |
| **Μέσον κατασβέσεως** | CO2 | Σκόνη | Πομφόλυγες | Νερό | ατμοί/αέριο |
| **Διάρκεια δράσης (sec)** | 10 - 20 | 10 - 16 | 60 | 60 | 30 |
| **Ψύξη** | ΟΧΙ | ΟΧΙ | ΝΑΙ | ΝΑΙ | ΟΧΙ |
| **Προωθητικό μέσο** | CO2 | CO2 ή Ν2 ή Αέρας | Αέρια αντιδράσεως | Αέρια αντιδράσεως φυσίγγιο CO2 Aέρας ή Αζωτο | Χειραντλία ή Aζωτο / αυτοπιέζει |
| **Συντήρηση** | Ζύγισμα ανά 6μηνο. Δοκιμές δοχείου ανά 12 έτη | Ζύγισμα ανά 6μηνο. Ελεγχος πιέσεως CO2. Δοκιμή δοχείου κάθε 10 έτη | Αναγόμωση κάθε χρόνο.Δοκιμή δοχείου κάθε 5 έτη | Αναγόμωση κάθε χρόνο.Ζύγισμα κάθε 6 μηνο.Ελεγχος πιέσεως κάθε 2 μηνο | Ελεγχος κάθε 6μηνο |

Πηγή: http://www.eie.gr/